b'\n_START_ARTICLE_\nJorge B. Vargas\n_START_SECTION_\nTalambuhay\n_START_PARAGRAPH_\nSi Vargas nakapasok sa Philippine Bar noong 1914. Siya ay nahirang na law clerk sa Philippine Commission. Siya ay naitaas sa posisyon na Chief Clerk ng Kagawarang Panloob noong 1917. Siya ang naging sekretarya ni Ispiker Sergio Osme\xc3\xb1a sa Kapulungan ng mga Kinatawan ng Pilipinas. Siya ay naging ehekutibong sekretarya ni Pangulong Manuel L. Quezon. Nang sakupin ng mga Hapones ang Pilipinas noong 1941, si Vargas ay hinirang na kalihim ng Kagawaran ng Pagtatanggol. Pagkatapos ng ilang linggo, si Vargas ay hinirang na alkalde ng Kalakhang Maynila na itinatag ni Quezon. Idineklara ni Heneral Douglas MacArthur ang Maynila na bukas na siyudad sa payo ni Quezon. Ang Maynila ay nasakop ng mga Hapones noong 2 Enero 1942. Sa pakikipagtulungan ng mga opisyal ng Pilipinas, ang Philippine Executive Commission ay itinatag ng Administrasyon ng Militar na Hapones at si Vargas ang hinirang ni Heneral Maeda Masami na maging chairman nito noong 23 Enero 1942.'